[ca] La investigació sobre les actituds dels professors cap a les llengües ha rebut una certa atenció, en la mesura que el multilingüisme s'ha convertit en un dels principals objectius educatius dels sistemes escolars europeus (Cenoz 2019; Liyanage & Tao 2020). Diversos autors (Lasagabaster 2017; Safont 2007) han afirmat que les actituds cap a les llengües poden resultar un factor crucial en l'educació multilingüe. En el sistema educatiu valencià, els estudis existents han investigat tant les actituds lingüístiques dels estudiants (Nightingale 2012, 2016; Portolés 2015) com les actituds lingüístiques del futur professorat (Lasagabaster & Safont 2008; Portolés 2014; Safont 2007) respecte als tres idiomes d'ensenyament (és a dir, el català, el castellà i l'anglès). No obstant això, les actituds del professorat en actiu no han estat investigades. Per tant, el present estudi preliminar explora les actituds lingüístiques de 21 professores i professors mitjançant un qüestionari escrit i una entrevista semiestructurada. Així doncs, es van recollir dades en tres escoles multilingües on cadascuna implementa un programa lingüístic diferent segons la llengua vehicular predominant: català, castellà o anglès. Aquest darrer no havia estat investigat en recerques anteriors. Els resultats han confirmat la influència del programa lingüístic en les actituds lingüístiques del professorat, com també la funció primordial de la L1 en la formació d'actituds lingüístiques. Finalment, els nostres resultats han assenyalat que les actituds i les pràctiques lingüístiques dins de l'aula no sempre coincideixen, ja que trobem actituds clarament monolingües dins de l'aula. Finalment, el nostre estudi arriba a la conclusió que el professorat necessita una major formació en l'enfocament Focus on Multilingualism proposat per Cenoz & Gorter (2013).

[en] The study of teachers' attitudes towards languages has received some attention, as multilingualism has become one of the main educational targets for European school systems (Cenoz 2019; Liyanage & Tao 2020). Several authors (Lasagabaster 2017; Safont 2007) have claimed that language attitudes may play a crucial role in multilingual education. In the Valencian educational system, existing research has examined both students' language attitudes (Nightingale 2012, 2016; Portolés 2015) and pre-service teachers' language attitudes (Lasagabaster & Safont 2008; Portolés 2014; Safont 2007) towards the three teaching languages (i.e., Catalan, Spanish and English). Yet, as far as we know, experienced teachers' attitudes have not been investigated. Thus, the present preliminary study explores 21 in-service teachers' language attitudes by means of a written questionnaire and a semi-structured interview. In so doing, data were collected in multilingual schools adopting three different school language programmes, namely those of a Catalan-based, a Spanish-based and an English-based language programme. The latter has been a context that has been omitted in previous research. The findings have confirmed the influence of the language programme on in-service teachers' language attitudes as well as the paramount role of the L1 in the formation of language attitudes. Finally, our findings have pointed out that language attitudes and teaching practices do not always match since some monolingual views are found inside the classroom. Our study concludes that more teacher training is needed on the "Focus on Multilingualism" approach proposed by Cenoz and Gorter (2013).